Publication: Magyar Közlöny
Issue: MK-2001-154 (Year: 2001, Number: 154)
Era: 1990-2004
Section: módosított 1996. évi LXXXI. törvény 4. §-ának 28. pontja
Paragraph Index: 1035

168. § (1) Befektetési szolgáltató, befektetési alapkezelő és elszámolóház a saját tulajdonában, illetve az általa kezelt portfolióban lévő értékpapírt kölcsön adhatja, illetőleg befektetési szolgáltató az ügyfél által a befektetési szolgáltatónál letétbe helyezett vagy az ügyfél számára értékpapír-számlán nyilvántartott értékpapír kölcsönzésében bizományosként közreműködhet. Értékpapír kölcsönügylet tárgya csak akkor lehet, ha a kölcsönbe adó értékpapír feletti rendelkezési joga nem korlátozott. Forgalomképtelen, korlátozottan forgalomképes, elővásárlási, vételi, visszavásárlási, óvadéki és zálogjoggal terhelt értékpapír kölcsönügylet tárgya nem lehet. Nyomdai úton előállított, névre szóló értékpapír csak üres forgatmánnyal ellátva lehet kölcsönügylet tárgya.

Source: https://magyarkozlony.hu/hivatalos-lapok/e7e6b1de7bdc0807385403ff93947d2687fd80b6/dokumentumok/f46eaaee07c4f251e2b14dac5fb585eed570ad90/letoltes